Beograd, 28. avgust 2023. godine

Izvučeno više od 700 kg otpada iz jezera Perućac

Jezero Perućac smešteno u podnožju planine Tare, zajedno sa svojom okolinom predstavlja jedan od najlepših krajeva Srbije. Tokom godine veliki broj turista poseti ovo jezero, budući da je pogodno za pecanje, a tokom letnjih meseci i za kupanje. Kompanija Henkel Srbija prepoznala je značaj ovog vodenog dragulja naše zemlje, te u okviru projekta „Volim reku, a ti?“, a u saradnji sa Savezom organizacija podvodnih aktivnosti Republike Srbije (SOPAS) očistila jezero i tom prilikom izvukla više od 700 kg otpada.

Ovim povodom, direktorka marketinga kompanije Henkel Milica Šljivančanin, izjavila je: „Jezero

Perućac jedno je od najposećenijih kada je u pitanju odmor i uživanje u prirodi. Veoma nam je stalo da i buduće generacije uživaju u prirodnim lepotama istog, te se zalažemo za čišćenje i konstantno održavanje. U saradnji sa našim partnerom SOPAS, već četvrtu godinu zaredom čistimo reke, jezera i priobavlja istih, sa ciljem da budemo odgovorni prema prirodi, koja nam pruža sve što nam je potrebno za život“.

„Zajedno sa kompanijom Henkel Srbija postižemo izvanredne rezultate u okviru projekta ,Volim reku, a ti?’. Osim što pozitivno utičemo na zaštitu životne sredine, svojim primerom pokrećemo i druge da više vode računa o očuvanju vodenih bogatstava naše zemlje. Verujem da će ovaj projekat još dugo da se realizuje, budući da je od izuzetnog značaja za sve nas“, izjavila je Božana Ostojić, predsednica Saveza organizacija podvodnih aktivnosti Republike Srbije.

Projekat „Volim reku, a ti?” sprovodi Henkelov poslovni sektor Consumer Brands u sklopu kampanje „Promena počinje od nas“, a ove godine biće uklonjen otpad sa šest lokacija širom Srbije.

O Henkelu

Zahvaljujući jakim brendovima, inovacijama i tehnologijama, Henkel zauzima vodeće pozicije u oblastima industrijskog tržišta, kao i proizvoda široke potrošnje. Poslovni sektor Adhezivi Tehnologije globalni je lider na tržištima adheziva, sredstava za zaptivanje i funkcionalnih premaza. Sa poslovnim sektorom Consumer Brands, kompanija zauzima vodeće pozicije na mnogim tržištima i kategorijama širom sveta, posebno u segmentima nege kose i deterdženata i kućne hemije. Tri najsnažnija brenda kompanije su Loctite, Persil i Schwarzkopf. U fiskalnoj 2022. godini, Henkel je ostvario prodaju više od 22 milijarde evra i korigovani operativni profit od oko 2,3 milijarde evra. Henkelove prioritetne akcije izlistane su u nemačkom indeksu DAX. Održivost ima dugu tradiciju u Henkelu i kompanija ima jasnu strategiju održivosti sa konkretnim ciljevima. Henkel je osnovan 1876. godine i danas zapošljava raznovrstan tim od više od 50.000 ljudi širom sveta – ujedinjen snažnom korporativnom kulturom, zajedničkim vrednostima, kao i zajedničkom svrhom: „Pioneers at heart for the good of generations.” Za više informacija, molimo vas posetite [www.henkel.com](http://www.henkel.com)

Kontakt Jelena Gavrilović Šarenac Ana Rončević

Telefon +381 60 207-22 09 +381 11 207 21 99

Email jelena.sarenac@henkel.com ana.roncevic@henkel.com

Henkel Srbija d.o.o.